ברכה זיסר

ברכה זיסר (נולדה ב-23 באפריל 1958) היא מייסדת ומנהלת מאגר מח העצם המרכזי בישראל ובית ההחלמה "אורנית" לילדים חולי סרטן מטעם ארגון עזר מציון.

ביוגרפיה
נולדה וגדלה בבני ברק. אביה, עקיבא גור, היה בנו של מייסד העיר יצחק גרשטנקורן וסגן ראש עיריית בני ברק. למדה בבית הספר הממלכתי-דתי מוהליבר ובתיכון הדתי העירוני בעיר. הייתה מדריכה ומרכזת בסניף בני עקיבא המקומי. שירתה בשירות לאומי במסגרתו טיפלה במשפחות אסירים ובנוער במצוקה ברמלה והתגוררה בקיבוץ שעלבים.

בוגרת תואר ראשון במדעי החיים באוניברסיטת תל אביב. עבדה במשך שנתיים במעבדות בבית החולים בילינסון. לאחר מכן השלימה תואר שני ותואר שלישי בסיעוד עם התמקדות באונקולוגיה. עבדה כאחות אחראית במחלקה הפנימית בבית החולים בילינסון.

בשנות ה-90 הקימה עם בעלה מוטי זיסר ובשיתוף ארגון עזר מציון, את בית ההחלמה "אורנית" לילדים ונוער חולי סרטן בפתח תקווה. כעבור כמה שנים הקימו את המאגר המרכזי של מח עצם בישראל. כיום המאגר מכיל כ-900,000 דגימות.

ייסדה עם בעלה את "קרן ברכה ומוטי זיסר", התורמת למטרות צדקה ואחזקת תורה. השניים תרמו לשיפוץ גן העיר הסמוך לעיריית בני ברק והוא נקרא "גן עקיבא" לזכרו של אביה.

בשנת תשס"א (2001) הדליקה משואה ביום העצמאות.

זיסר הייתה חברה בוועדת סל התרופות לשנת 2009.

בשנת 2010 נבחרה זיסר בראש עשרים הנשים המשפיעות בציבור הדתי-לאומי.

חיים אישיים 
בשנת 1977 נישאה למוטי זיסר. במשך עשרות שנים התגוררה בבני ברק וכיום מתגוררת בשכונת בת גנים בפתח תקווה. היא אם לחמישה. בתה הבכורה, רחל, היא במאית קולנוע, בנה, דוד, השתלב בעסקי החברה המשפחתית.

קישורים חיצוניים

 רותי קדוש, הברכה של מוטי זיסר, כתבה במעריב, מצוטטת באתר בחדרי חרדים, 24 ביולי 2002
 ריאיון עם ברכה זיסר, באתר ארגמן בריאיון עם רבקי גולדפינגר

הערות שוליים

פעילות חברתיות ישראליות
פעילים חברתיים ישראלים
בוגרי תיכון עירוני דתי בני ברק
בוגרות בני עקיבא
בוגרי בני עקיבא
בוגרות שירות לאומי
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
משפחת גרשטנקורן
כפר גנים: אישים
אחיות ישראליות
אחים ישראלים
סגל מרכז רפואי רבין
משיאי משואה ביום העצמאות: 2001
ישראליות שנולדו ב-1958
ישראלים שנולדו ב-1958